রাজ্যে সরকারের তোপে ১৯ জন সরকারি চিকিৎসক, স্বাস্থ্যভবনে হাজিরার নির্দেশ

কলকাতা: ১৯ জন সরকারি চিকিৎসককে (19 government doctors) স্বাস্থ্যভবনে (Health Department) হাজিরার নির্দেশ। ১২ ও ২০ ফেব্রুয়ারি এই দুইদিন স্বাস্থ্যভবনে হাজিরা দিতে হবে। এই চিকিৎসকদের বিরুদ্ধে প্রাইভেট প্র্যাকটিস (Private Practice), স্বাস্থ্যসাথী রোগী দেখার অভিযোগ উঠেছে।

আরও পড়ুন-কথা রাখলেন মুখ্যমন্ত্রী, আজ থেকে শুরু হল ডেউচা পাঁচামির কাজ

পূর্ব ও পশ্চিম মেদিনীপুর, দক্ষিণ ২৪ পরগনা, হাওড়া, মুর্শিদাবাদ, নদিয়া সহ আরও একাধিক হাসপাতালের চিকিৎসকদের বিরুদ্ধে এই অভিযোগ সামনে এসেছে। ঘটনায় তদন্ত কমিটি গঠন করা হয়েছে।

উল্লেখ্য, আর ইচ্ছে মতো প্রাইভেট প্র্যাকটিস করতে পারবেন না সরকারি চিকিৎসকরা বলে নির্দিষ্ট সময়সীমা বেঁধে দিয়েছিল স্বাস্থ্য দফতর। স্বাস্থ্যসচিব নারায়ণস্বরূপ নিগমের পক্ষ থেকে আট পাতার একটি নির্দেশিকা জারি করা হয়। এর পাশাপাশি রোগী স্বার্থ, জরুরি পরিষেবার উন্নতি এবং মেডিক্যাল কলেজগুলিতে গবেষণার উন্নতি-সহ চিকিৎসকদের জন্য একগুচ্ছ নির্দেশ জারি করা হয়েছে।

টানা ১২ ঘণ্টার বেশি ডিউটি করা যাবে না বলেও জানানো হয়েছে। চলতি বছরের ৪ জানুয়ারি স্পষ্টভাবে নির্দেশিকায় জানিয়ে দেওয়া হয়, সোম থেকে শনি, সকাল ৯টা থেকে বিকেল ৪টা পর্যন্ত প্রাইভেট প্র্যাকটিস করতে পারবেন না কোনও সরকারি শিক্ষক-চিকিৎসক। প্রত্যেক শিক্ষক-চিকিৎসককে সপ্তাহে কমপক্ষে ৪২ ঘণ্টা ডিউটি করতেই হবে। অর্থাৎ অফ ডে ছাড়া বাকি দিনে উপস্থিতি বাধ্যতামূলক।

দেখুন অন্য খবর-